Σιδηροδρομικός σταθμός Πλατέος

Ο Σιδηροδρομικός Σταθμός Πλατέος αποτελεί τον σιδηροδρομικό σταθμό στο Πλατύ του νομού Ημαθίας στην Κεντρική Μακεδονία. Βρίσκεται νοτιοδυτικά του ομώνυμου οικισμού και εγκαινιάστηκε το 1894 ως υποδομή της σιδηροδρομικής γραμμής Θεσσαλονίκης - Φλώρινα.

Ο σταθμός εξυπηρετείται από τις 9 Σεπτεμβρίου 2007 από τον προαστιακό σιδηρόδρομο προς Λάρισα (σύνδεσμος=Γραμμή Π1 (Προαστιακός Θεσσαλονίκης)
|20x20εσ), Έδεσσα (σύνδεσμος=Γραμμή Π2 (Προαστιακός Θεσσαλονίκης)
|20x20εσ) και Θεσσαλονίκη, ενώ αποτελεί στάση των δρομολογίων Intercity προς Αθήνα και Νότια Ελλάδα.

Η υποδομή του σταθμού αποτελεί από τα τέλη του 19ου αιώνα κομβικό σημείο και σταυροδρόμι της σιδηροδρομικής γραμμής Πειραιά - Θεσσαλονίκης και της σιδηροδρομικής γραμμής Θεσσαλονίκης - Φλώρινας.

 Ιστορικό 

 19ος Αιώνας 
Από τα μέσα του 19ου αιώνα υπήρχαν ιδέες για την δημιουργία ενός σιδηροδρομικού δικτύου που θα διαπερνούσε το σύνολο των περιφερειών της ευρύτερης Μακεδονίας και θα ένωνε τα δύο άκρα της περιοχής. Την τελευταία δεκαετία του 19ου αιώνα η Οθωμανική Υψηλή Πύλη, ανέθεσε στην Deutsche Bank με επικεφαλής τον βαρώνο Μωρίς ντε Χιρς την κατασκευή ενός σιδηροδρομικού δικτύου ως διακλάδωση του υφιστάμενου Σιδηροδρόμου της Ανατολής με την δυνατότητα επέκτασης του δυτικά προς ένα αλβανικό λιμάνι. 

Έτσι, στα πλαίσια των έργων και του σχεδιασμού, ο Σιδηροδρομικός Σταθμός Πλατέος κατασκευάστηκε το 1891 ως υποστηρικτική υποδομή της νέας σιδηροδρομικής γραμμής Θεσσαλονίκης-Μοναστηρίου και ολοκληρώθηκε το 1894 όπου και ξεκίνησε η σιδηροδρομική σύνδεση των αμαξοστοιχιών προς Φλώρινα και Μοναστήρι. 

 20ός Αιώνας 
Στις 9 Μαΐου 1916 το Πλατύ συνδέθηκε με την σιδηροδρομική γραμμή προς Κεντρική Ελλάδα και Αθήνα όπου έως τότε τερματικός αποτελούσε το Παπαπούλι Λάρισας. Η εξέλιξη αυτή ανήγγειλε την οριστική ένωση του σιδηροδρομικού δικτύου των απελευθερωμένων περιοχών της Μακεδονίας με τα εδάφη του ελληνικού κράτους, όπου και ο σταθμός του Πλατέος αναδείχθηκε έως και σήμερα ως σημαντικός κόμβος προς Δυτική Μακεδονία και Κεντρική Μακεδονία και αργότερα προς Θράκη.

 21ος Αιώνας 
Την περίοδο του 2003-2006 η σιδηροδρομική γραμμή Πλατέος - Φλώρινας που διαπερνάει τον σταθμό του Πλατέος εκσυγχρονίστηκε και συντηρήθηκε με συνέπεια την δυνατότητα υποδοχής περισσότερων δρομολογίων με αποτελεσματικότερη απόδοση ασφάλειας. 

 Προαστιακός Σιδηρόδρομος 
Αργότερα το 2007 και αντίστοιχα το 2010 το σύνολο της σιδηροδρομικής γραμμής Πλατύ - Φλώρινα και Αθήνας - Θεσσαλονίκης μέχρι την Λάρισα εντάχθηκε στο δίκτυο του Προαστιακού σιδηρόδρομου Θεσσαλονίκης, με συνέπεια ο σταθμός να εξυπηρετεί και υπεραστικά δρομολόγια της Θεσσαλονίκης.

Δομή σταθμού
Το κτηριακό συγκρότημα του Σιδηροδρομικού Σταθμού Πλατέος, αποτελείται από ένα αυτοτελές κεντρικό κτήριο επιβατών, από ένα καφεστιατόριο, από οικίες προσωπικού, ένα αμαξοστάσιο και ένα πλήθος αποθηκευτικών χώρων. Στο πλαίσιο αυτό, η γραμμολογία του σταθμού αποτελείται από τρεις επιβατικές αποβάθρες, δύο κεντρικές γραμμές και πέντε παρακαμπτήριες, εκ των οποίων η μια αποτελεί την χάραξη του άξονα Θεσσαλονίκης - Φλώρινας και η άλλη αποτελούσε ιδιωτική παρακαμπτήριο προς την Ελληνική Βιομηχανία Ζάχαρης Πλατέος. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|945x945εσ

Yπηρεσίες
Ο σταθμός του Πλατέος από το 2007 εξυπηρετεί δρομολόγια του Προαστιακού Σιδηρόδρομου Θεσσαλονίκης, ενώ αποτελεί σταθμό μέσω του οποίου διέρχονται δρομολόγια που συνδέουν την Βόρεια Ελλάδα με την υπόλοιπη επικράτεια.

 Παραπομπές 

 Εξωτερικοί σύνδεσμοι 


Πλατύ
Πλατεος
Πλατυ
Πλατύ
Πλατυ